**Prilog 7.a Obrazloženje općeg dijela financijskog plana**

**NAZIV PRORAČUNSKOG KORISNIKA:**

**OPĆINSKO DRŽAVNO ODVJETNIŠTVO U PULI - POLA**

**RAZDJEL: 109**

**GLAVA: 85**

**RKDP: 4817**

**OIB: 76040308062**

**OBRAZLOŽENJE OPĆEG DIJELA FINANCIJSKOG PLANA**

**PRIHODI I PRIMICI**

Općinsko državno odvjetništvo u Puli - Pola financira nastale rashode iz prihoda ostvarenih iz Državnog proračuna Republike Hrvatske iz izvora 11 Opći prihodi i primici, dok se u manjem dijelu planira ostvariti prihode s osnove naplate troškova preslika sudskih akata – spisa, i to iznos od 531 eura . Planirani *(ostvareni)* vlastiti prihodi utrošit će se za kupnju uredskog materijala i ostalih materijalnih rashoda. Vlastiti prihodi uplaćuju se na kraj godine u Državni proračun te se povlače iz Riznice istovremeno kada i redovni materijalni rashodi za plaćanje tekućih rashoda koja su proračunom za 2023.- 2025. planirana na računu 3221 Uredski materijal za sve tri naredne godine po 531 eura unutar redovne aktivnosti Općinskog državnog odvjetništva u Puli-Pola kao proračunskog korisnika.

Planirani prihodi i primici za 2023.godinu planirani su u iznosu od 1.431.894 eura od toga iz izvora 11 Opći prihodi i primici planirani su u iznosu 1.431.363 eura

i iz izvora 31 Vlastiti prihodi 531 eura.

Planirani prihodi i primici za 2024.godinu planirani su u iznosu od 1.512.004 eura od toga iz izvora 11 Opći prihodi i primici planirani su u iznosu 1.511.473 eura i iz izvora 31 Vlastiti prihodi 531 euro.

Planirani prihodi i primici za 2025.godinu planirani su u iznosu od 1.536.823 eura od toga iz izvora 11 Opći prihodi i primici planirani su u iznosu 1.536.292 eura i iz izvora 31 Vlastiti prihodi 531 euro.

**RASHODI I IZDACI**

Planirani rashodi i izdaci u 2023. godini su u iznosu od 1.431.894 eura od toga za rashode poslovanja u iznosu od 1.425.417 eura te za rashode za nabavu nefinancijske imovine 6.477 eura.

Najveći izdaci su rashodi za zaposlene u iznosu od 1.169.156 eura.

Na dan 31. prosinca 2022. zaposleno je 15 državnoodvjetničkih dužnosnika, 26 službenika i 4 namještenika, dakle, ukupno 45 osoba.

U 2023. godini je planirano zapošljavanje

- jednog zamjenika općinskog državnog odvjetnika (postupak u tijeku), mjesto predviđeno Planom popunjavanja slobodnih mjesta zamjenika državnog odvjetnika, početak rada planiran je u srpnju 2023.

- dva državnoodvjetnička savjetnika na neodređeno vrijeme - radna mjesta upražnjena tijekom 2022., početak rada planiran je u veljači 2023.

- jednog administrativnog referenta – državnoodvjetničkog zapisničara – radno mjesto upražnjeno tijekom 2022., početak rada planiran je u veljači 2023.,

- jednog administrativnog referenta – državnoodvjetničkog zapisničara na određeno vrijeme-nepuno radno vrijeme-4 sata, početak rada planiran je u ožujku 2023.

- jednog administrativnog referenta – državnoodvjetničkog zapisničara – radno mjesto upražnjeno tijekom 2022., početak rada planiran je u travnju 2023.

- dva državnoodvjetnička savjetnika na neodređeno vrijeme, s time da je jedno radno mjesto upražnjeno tijekom 2022., početak rada planiran je u travnju 2023.

- jednog državnoodvjetničkog vježbenika, za koji postupak je nadležno Ministarstvo pravosuđa i uprave.

Zapošljavanje naprijed navedenih dužnosnika i službenika je nužno, jer se dijelom radi o popunjavanju upražnjenih radnih mjesta (tijekom 2022. radna mjesta su upražnjena), dok je popunjavanje dodatnih radnih mjesta (jedan zamjenik državnog odvjetnika, jedan državnoodvjetnički savjetnik i jedan državnoodvjetnički vježbenik) ocijenjeno neophodnim, nakon analize opterećenosti rješavatelja, kadrovske situacije (realiziranih privremenih i trajnih premještaja službenika u Općinskom državnom odvjetništvu u Puli-Pola), a s ciljem osiguravanja redovnog funkcioniranja Općinskog državnog odvjetništva u Puli-Pola, te ažurnog i zakonitog obavljanje poslova iz nadležnosti državnog odvjetništva, te ostvarivanja ciljeva učinkovitog pravosuđa.

Uzimajući u obzir da je ODO Pula-Pola mjesno nadležno za isključivo turističke gradove i općine, organizacija rada tijekom ljetnih mjeseci s ovakvom kadrovskom situacijom je iznimno zahtjevna. Tijekom ljetnih mjeseci dodatno se povećava stopa zaprimanja novih (posebno kaznenih) predmeta, uz istovremeno intenziviranje rada u službi dežurstva. Naime, s dolaskom gostiju na područje mjesne nadležnosti ODO Pula-Pola, nužno dolazi i do povećanja kriminaliteta, a time i do povećanja broja kaznenih predmeta. Tijekom ljetnih mjeseci, veći je priljev hitnih kaznenih predmeta (predmeti u kojima su određeni istražni zatvori, u kojima se poduzimaju hitne dokazne radnje), u kojima je državno odvjetništvo dužno odmah poduzeti sve neophodne radnje. Državno odvjetništvo kao stranka u postupku dužno je postupati i postupa radi izvršavanja svih onih radnji koji ne trpe odgodu i radi poduzimanja radnji u prekluzivnim rokovima (poslovi aktivnog i pasivnog dežurstva u prethodnom kaznenom postupku izvan radnog vremena i neradnim danima gdje je povećanje poslova tijekom ljetne sezone, postupanje u predmetima gdje je okrivljeniku određen istražni zatvor, postupanje u rokovima za rješavanje kaznene prijave, provođenje istrage, poduzimanje radnji u prekluzivnim rokovima u građanskim i upravnim predmetima i sl).

Beneficirani staž - Zakonom o izmjenama i dopunama Zakona o državnom odvjetništvu(NN116/2010) u čl.50. određeno je da je državnim odvjetnicima te zamjenicima državnog odvjetnika koji rade na poslovima istrage priznato pravo na staž osiguranja sa povećanim trajanjem na način da im se svakih 12 (dvanaest) mjeseci rada na tim poslovima računa kao 15 (petnaest) mjeseci staža osiguranja. Prema tome na godišnjoj razini odnosno za 2023. predviđena je isplata za dvije zamjenikace zajedno s obračunatim kamatama, kojie nisu više zaposlene u instituciji.

Ostali rahodi za zaposlene - isplata božićnica i regresa za 37 službenika i namještenika, otpremnine za 2 službenika koja navršavaju 65 godina u 2023., odnosno koja su najavila odlazak u prijevremenu mirovinu, jubilarne nagrade i ostala prava u odnosu na službenike i namještenike za koje je moguće zaključiti da će ih ostvariti**.**

Planirani rashodi i izdaci u 2024 god. su u iznosu od 1.512.004 eura od toga za rashode za zaposlene u iznosu od 1.205.376 eura i za materijalne rashode i izdatke u iznosu od 306.628 eura. Najveći izdaci su izdaci za zaposlene ,a kod materijalnih rashoda - intelektualne usluge 173.071 eura, te nema većeg odstupanja u odnosu na prethodne godine. Također su planirana sredstva na poziciji rashoda za nabavu nefinancijske imovine koja se odnose na iznose godišnje otplate glavnice financijskog leasinga za nabavu vozila (dva auta) na razdoblje od 5 godina za 2024. u iznosu od 6.503 eura.

Planirani rashodi i izdaci u 2025 god. su u iznosu 1.536.823 eura od toga za rashode poslovanja u iznosu od 1.530.187 eura te za rashode za nabavu nefinancijske imovine u iznosu od 6.636 eura. Najveći izdaci su izdaci za zaposlene 1.221.820 eura i za materijalne rashode u iznosu od 307.836 eura, od čega za intelektualne usluge 179.707 eura, te nema većeg odstupanja u odnosu na prethodne godine. Također su planirana sredstva na poziciji rashoda za nabavu nefinancijske imovine koja se odnose na iznose godišnje otplate glavnice financijskog leasinga za nabavu vozila (dva auta) na razdoblje od 5 godina za 2025. u iznosu od 6.636 eura.

**PRIJENOS SREDSTAVA IZ PRETHODNE GODINE I U SLJEDEĆU GODINU**

Nememo planirane ove kategorije prijenosa sredstava iz prethodne godine ili u sljedeću godinu donos i odnos.

**UKUPNE I DOSPJELE OBVEZE**

Prikaz stanja ukupnih i dospjelih obveza na dan 31. prosinca prethodne godine i na dan 30. lipnja tekuće godine.

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan  30.06.2022. |
| Ukupne obveze | 815.081,45 kuna/108.179,90 eura | 866.763,50 kuna/115.039,29 eura |
| Dospjele obveze | 9.192,00 kuna/1.219,99 eura | 13.358,77 kuna/1.773,02 eura |

Stanje obveza na dan 31.12.2021. je 815.081,45 kuna, što predstavlja troškove za plaću i prijevoz 12/2021.,nerefundirano bolovanje i materijalne rashode.

Ukupno dospjele obveze u iznosu od 9.192,00 kuna predstavljaju dospjele materijalne troškove.

Stanje obveza na dan 30.06.2022. je 866.763,50 kuna, što predstavlja troškove za plaću i prijevoz 06/2022.,nerefundirano bolovanje i materijalne rashode.

Ukupno dospjele obveze u iznosu od 13.358,77 kuna predstavljaju dospjele materijalne troškove.

Pula, 31.12.2022. OPĆINSKA DRŽAVNA ODVJETNICA

SLAVICA ĐOKIĆ